Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11398

3. Üzemeltetési terület 3.1 Földetérési és elemelkedési terület A talajszinten létesített helikopter repülőtéren a forgószárnyas légijármű futóművének szélessége vagy hossza – amelyik a nagyobb érték – ne haladja meg a földetérési és elemelkedési területet meghatározó kör átmérőjének 2/3-át. Az emelt szinten létesített helikopter repülőtér vagy leszállási hely esetében a végső megközelítési és felszállási terület egybeesik. 3.2 Végső megközelítési és felszállási terület A forgószárnyas légijármű teljes hossza vagy szélessége – amelyik a nagyobb érték – a vízen létesített helikopter repülőtér kivételével ne haladja meg a végső megközelítési és felszállási terület legkisebb méretének 2/3-át. Ebben az esetben a fenti méret ne haladja meg a FATO szélességének 1/2-ét. Amennyiben a végső megközelítési és felszállási területbe vízfelszín is tartozik, a forgószárnyas 2007/70/II. szám légijármű repülésvégrehajtási kézikönyvében külön jogosítással rendelkezzen a vízfelszín feletti általános üzemeltetésre, beleértve a felszállás vízfelületre történő megszakítását is. Az 1. teljesítmény osztályú forgószárnyas légijármű esetében a végső megközelítési és felszállási terület méretei ne legyenek kisebbek, mint amelyek a légijármű repülés-végrehajtási kézikönyvében találhatók. 3.3 Helikopter biztonsági terület A forgószárnyas légijármű teljes hossza vagy szélessége – amelyik a nagyobb érték – a szárazföldi helikopter repülőtér esetében ne haladja meg a helikopter biztonsági terület szélességének 2/3-át, vízi helikopter repülőtér esetében pedig annak felét.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes